ነዚታት ዝቆጻጽር ምምሕደር ኣይነበረን። እቶም ነዞም ሃገራዊ ኣገልግሎት ዝመርሕዎም ተጋደልቲ'ዮም ነይሮም። ተጋደልቲ ብዘይ ረብሓ ንሃገር ጥራይ ዝሓስቡ፡ ኩሉ ዝገብርዎ ንረብሓ ሃገር'ዩ ስለዝተባህለ፡ ሕጊ ኣየድልዮምን'ዩ ተባሂሉ ተኣሚኑ። ኩሉ ሰብ ከም ዝፈልጦ እቶም ተጋደልቲ ናይ ስድራቤታቶም ጸገም ነይርዎም። እቲ ኩነታት ተቐይሩ፡ ከምቲ ኣብ ሳሕል ዝነበርዎ ኮይኖም ክቕጽሉ ኣይክእሉን'ዮም። ነቲ ዕላማ ብዘይምኽታል ከኣ ነቶም ኣብ ሃገራዊ ኣገልግሎት ዝነበሩ መሰሎም እናገሃስካ፡ ንናይ ውልቆም ረብሓታት ክጥቀሙሎም ተራእዮም። እቲ ቅንዑን ቅዱስን ዝኾነ ዕላማ እናተዳኸመ ከይዱ። ብዓቢኡ'ውን ግዝኡ'ውን እና ተመጠጠ ከይዱ። ከምቲ ዝተኣወጆ ን 18 ኣዋርሕ ጥራይ እንተዝነብር ኩሉ ሰብ ተጸሚሙ ምወደኦ። ጥቕሙ'ውን ዓቢ ነገር ምኾነ። መወዳእታ ዘይብሉ ምስ ኮነ ግን ዳርጋ መብዛሕትኦም ክደኽሞም ጀሚሩ። ብሰንኪ ሃገራዊ ኣገልግሎት መንፈሳዊ ኣገልግሎተይ ተሰናኺሉ ሃገራዊ ባይቶ ዘየጽድቖ ስምምዕ እንታይ ሕጋውነት ኣለዎ?
